શિષ્યના ત્રણ પ્રકાર છે : ઉત્તમ શિષ્ય: જે ગુરુના કહ્યા વગર જ એ શું ઇચ્છે છે સમજી જાય. મધ્યમ શિષ્ય : જે ગુરુ કહે તે પ્રમાણે કરે. અધમ શિષ્ય : જે ગુરુના કહ્યા છતાં ન કરે. ગુરુ પાસે ઉત્તમ, મધ્યમ, કનિષ્ઠ અધિકારી પણ આવી શકે, પણ જે પૂરા તૈયાર ન થયા હોય, બુદ્ધિનો વિકાસ ન થયો હોય, ગુરુજીના પ્રવચન સમજી શકે તેમ ન હોય છતાં પણ એ સેવા તો કરી જ શકે. શિષ્યના પક્ષે બોધ પ્રાપ્ત કરવું. એટલું જ નથી. ગુરુ ઉપદેશ કરે ને અમલમાં મૂકવું તે જ ખરી સેવા. એનું કલ્યાણ થાય જ, પણ બધા શિષ્યો એવા નથી હોતા. કહે કંઈ અને કરે કંઈ. ગુરુની હાલત ઘણીવાર બહુ ખરાબ થાય. ગુરુએ ઘણા આઘાત સહન કરવા પડે છે.